stanford-oval/wikipedia huggingface dataset:
WeChat
Sensuuri

Kiinalaisen elämä Kiinassa ilman WeChattiä on hankalaa, koska sille ei ole vaihtoehtoista sovellusta. WeChattiä tarvitaan yhteydenpidon lisäksi lähes kaikkiin arjen toimintoihin, kuten laskujen maksamiseen, rahansiirtoihin, ruoan tilaamiseen ja uutisten lukemiseen. Käyttäjien toimintaa sovelluksessa seurataan, analysoidaan, sensuroidaan ja luovutetaan Kiinan kommunistinen puolueelle. Ne, jotka julkaisevat WeChatissä Kiinan hallinnon vastaisia asioita, voidaan asettaa valvonnan alle, karkottaa sovelluksesta tai saada vankeusrangaistuksen.
Kiinalaiset käyttävät ulkomailla WeChattiä muun muassa sen takia, että he voivat pitää yhteyttä sukulaisiin kotimaassaan. WeChatillä on mekanismeja, jonka avulla se voi soluttautua eri maiden kiinalaisyhteisöihin ja valvoa sitä kautta niiden toimintaa ja poliittista kehitystä. Esimerkiksi Yhdysvaltojen amerikankiinalaisissa yhteisöissä WeChat on sensuroinut Kiinan kommunistisen puolueen vastaisia poliittisia ehdokkaita. Donald Trumpin hallinto yritti kieltää WeChatin vuonna 2020 Yhdysvalloista, mutta liittovaltion tuomari hylkäsi kiellon.
WeChat-palvelutuottajat Suomessa

Suomessa toimii joitakin WeChat-palvelutuotantoyhtiöitä, joita tarvitaan virallisten WeChat-tilien avaamiseen ja miniohjelmien tuottamiseen. WeChat Pay -mobiilimaksupalvelua tarjoaa myös muutama Finanssivalvonnan lisenssin omaava maksupalvelutuottaja.
Alvettulan koulu

| Alvettulan koulu |
| --- | --- |
Sijainti:  Alvettulantie 183, 14680 Alvettula Hämeenlinnan Hauhon pitäjä
Koordinaatit:  61.1989°N, 24.48710°E
Tyyppi:  suomenkielinen alakoulu
Rehtori:  Jukka Isotalo
Luokat:  0–6
Oppilaita:  48 (2017)
Verkkosivut
Alvettulan koulu on pieni Hämeenlinnan Hauhon pitäjän Alvettulan kylässä sijaitseva 1.-6. luokkien alakoulu. Lisäksi koulu vastaa osaltaan esiopetuksesta läheisen Alvettulan päiväkodin esikoululaisille. Vuonna 2017 tässä kolmen opettajan ja vierailevien kieltenopettajien kyläkoulussa oli 48 oppilasta.
Koulun rehtorina toimii Jukka Isotalo.
Vuonna 1887 valmistunut puinen koulurakennus nähdään esimerkiksi Niskavuoren naiset -elokuvan joidenkin kohtausten ympäristönä.
Zbigniew Boniek

| 0 | 1 | 2 |
| --- | --- | --- |

Henkilötiedot
Koko nimi: Zbigniew Boniek
Syntymäaika: 3. maaliskuuta 1956 (ikä 68)
Syntymäpaikka: Bydgoszcz, Puola
Pelipaikka: hyökkääjä
Pituus: 181 cm
Lempinimi: Zibi
Seura
Seura: Puolan jalkapalloliitto (PZPN)
Tehtävä: puheenjohtaja
Seurat
| Vuodet | Seura | O (M) |
| 1975–1982 1982–1985 1985–1988 |  Widzew Łódź  Juventus FC  AS Roma | 172 (50) 81 (14) 91 (23) |
Maajoukkue
| 1976–1988 |  Puola | 80 (24) |
Valmennusura
1990–1991 1991–1992 1992–1993 1994–1996 2002:  US Lecce  AS Bari  Sambenedettese  US Avellino  Puolan maajoukkue
 Seurajoukkueuran tilastot kattavat vain kansalliset sarjat.
Zbigniew Kazimierz ”Zibi” Boniek (s. 3. maaliskuuta 1956 Bydgoszcz, Puola) on puolalainen jalkapallovalmentaja ja entinen hyökkääjä. Lokakuusta 2012 lähtien hän on toiminut Puolan jalkapalloliiton puheenjohtajana.
Ura pelaajana

Boniek aloitti peliuransa kotikaupunkinsa joukkueessa Zawisza Bydgoszczissa ennen siirtymistään Puolan suurseuraan Widzew Łódźiin. Kaudelle 1982–1983 Boniek siirtyi Torinon Juventukseen yhdessä ranskalaisen Michel Platinin kanssa. Boniek, Platini ja italialainen Paolo Rossi muodostivat Juventuksen pelätyn kärkikolmikon, joka voitti seurajoukkueelleen liki kaiken mahdollisen mukaan lukien katastrofiin päättyneen Euroopan cupin loppuottelun Heysel-stadionilla 1985. Juuri vuoden 1986 MM-turnauksen alla Boniek vaihtoi Juventuksesta AS Romaan, jossa hän voitti toisen kerran Italian cupin.
Boniek edusti Puolan maajoukkuetta kolmissa MM-kilpailuissa; 1978, 1982 ja 1986. Parhaaseen saavutukseen joukkue ylsi vuoden 1982 kisoissa, joista oli kotiin tuomisina pronssimitalit. Kuudessatoista pelaamassaan lopputurnausottelussa Boniek onnistui maalinteossa kuusi kertaa.
Ura pelaajana > Meriitit pelaajana

Puolan mestaruus (2): 1981, 1982
Italian mestaruus: 1984
Coppa Italia (2): 1983, 1986
Euroopan Cup: 1985
Hopeaa: 1983
Cup-voittajien Cup: 1984
UEFA Super Cup: 1984
MM-pronssia: 1982
Ura valmentajana

Valmentajana Boniek on työskennellyt Italissa sekä vuonna 2002 heinäkuusta joulukuuhun Puolan jalkapallomaajoukkueen päävalmentajana. Hän erosi Puolan hävittyä Latvialle EM-karsinnoissa. Boniekin komennossa Puola pelasi viisi ottelua, joka voitti niistä kaksi ja hävisi muut. Hän on toiminut myös Puolan jalkapalloliiton varapuheenjohtajana sekä tehnyt uraa liikemiehenä.
Yunaika Crawford

| Mitalit> Maa:   Kuuba.Naisten yleisurheilu. Olympialaiset  | Mitalit> Maa:   Kuuba.Naisten yleisurheilu. Olympialaiset  | Mitalit> Maa:   Kuuba.Naisten yleisurheilu. Olympialaiset  | Maa:   Kuuba> Naisten yleisurheilu. |
| --- | --- | --- | --- |
|  Pronssia | Ateena 2004 | moukarinheitto |  |
Yunaika Crawford (s. 2. marraskuuta 1982) on kuubalainen moukarinheittäjä.
Crawford heitti 1998 Annecyn nuorten MM-kisoissa yhdeksänneksi tuloksella 56,01. Seuraavana vuonna hän voitti Bydgoszczin alle 18-vuotiaiden MM-kisoissa hopeaa heitettyään 57,56. Santiago de Chilen nuorten MM-kisoissa vuonna 2000 hän sijoittui kolmanneksi tuloksella 59,98. Crawford kilpaili Pariisin MM-kisoissa 2003, mutta karsiutui tuloksella 64,59. Seuraavana vuonna hän voitti pronssia Ateenan olympialaisissa 73,16 metriä kantaneella heitollaan. Hän karsiutui Helsingin MM-kisoissa 2005. Osakan MM-kilpailuissa 2007 hän sijoittui 11:nneksi. Pekingin olympialaisissa 2008 hän karsiutui loppukilpailusta.
Ennätykset

Moukarinheitto: 73,16 (2004)
Antti-Jussi Niemi

| Antti-Jussi Niemi |
| --- | --- |

Henkilötiedot
Syntynyt: 22. syyskuuta 1977 (ikä 47) Vantaa, Suomi
Kansalaisuus:   Suomi
Jääkiekkoilija
Lempinimi:  AJ, Aju
Pelipaikka:  puolustaja
Maila:  vasen
Pituus:  185 cm
Paino:  85 kg
Pelaajaura
Pääsarjaura:  1995–2014
Seurat:  Jokerit (SML) Cincinnati Mighty Ducks (AHL) Mighty Ducks of Anaheim (NHL) Frölunda HC (SEL) Lada Toljatti (KHL) Leksands IF (Allsv.)
NHL-varaus:  81. varaus, 1996 Ottawa Senators
Antti-Jussi Jormanpoika Niemi (s. 22. syyskuuta 1977 Vantaa) on suomalainen entinen jääkiekkopuolustaja ja olympiamitalisti. Niemi pelasi urallaan NHL-joukkue Mighty Ducks of Anaheimissa 29 ottelua tehopistein 1+1=2 ja keräten 22 jäähyminuuttia. Hän pelasi suurimman osan urastaan SM-liigaa Jokereissa yhteensä 453 runkosarjaottelua tehopistein 28+71=99 ja keräten 612 jäähyminuuttia sekä 51 pudotuspeliottelua tehden seitsemän syöttöpistettä ja keräten 67 jäähyminuuttia. Niemi toimi joukkueen kapteenina kausina 1999–2000 ja 2009–2010. Niemi pelasi urallaan myös Pohjois-Amerikassa, Ruotsissa ja KHL:ssä.
Niemi toimi Jokerien toimitusjohtajana. Hän työskentelee myös toimialajohtajana urapalveluja urheilijoille tarjoavassa Eezy Unitedissa.
Ura > Seuraura > SM-liigauran alku

Niemi on pelaajana Etelä-Vantaan Urheilijoiden kasvatti. Hän pelasi myöhemmät juniorivuotensa kuitenkin Jokereissa, jonka A-nuorissa Niemi voitti Suomen-mestaruuden vuonna 1996 ja SM-hopeaa vuonna 1998. Mestaruuskaudella 1995–1996 hän oli koko A-nuorten SM-liigan tehokkain puolustaja tehoilla 11+18=29. Niemi debytoi samalla kaudella myös SM-liigassa, jossa hän pelasi kuusi runkosarja- ja yhden pudotuspeliottelun tehden kaksi syöttöpistettä. Yhdessä playoff-ottelussa esiintyminen takasi Niemelle Suomen-mestaruuden voittamisen. Hän pelasi kauden aikana miesten pelejä myös neljän I-divisioonaottelun verran lainalla Haukoissa.
Ottawa Senators varasi Niemen neljännellä kierroksella 81. pelaajana NHL:n varaustilaisuudessa 1996. Kausi 1996–1997 oli hänelle varsinainen tulokaskausi SM-liigassa, joka toi Niemelle 44 runkosarjaottelussa tehot 2+9=11 ja yhdeksässä pudotuspeliottelussa kaksi syöttöpistettä. Hän voitti kauden päätteeksi Suomen-mestaruuden. Kaudella 1997–1998 Niemi voitti Jokereiden sisäisen jäähypörssin 71 minuutillaan ja kauden päätteeksi SM-pronssia. Hän vahvisti kevätkaudella myös Jokereiden hopeaa voittaneita A-nuoria. Niemi edusti Jokereiden miesten joukkuetta kolmella ensimmäisellä kokonaisella SM-liigakaudellaan myös EHL:ssä.
Kesäkuussa 1999 Ottawa Senators kauppasi Antti-Jussi Niemen oikeudet sekä Ted Donaton Mighty Ducks of Anaheimiin vaihdossa Patrick Lalimeen. Hän pelasi ennen Pohjois-Amerikkaan siirtymistään kauden 1999–2000 vielä Jokereissa, joiden kapteeniksi Niemi nousi aiemman kapteenin Waltteri Immosen lopetettua uransa. Hän johdatti joukkueen kauden päätteeksi SM-hopeaan.
Ura > Seuraura > Vuodet ulkomailla

Kaudeksi 2000–2001 Niemi siirtyi kaksivuotisella tulokassopimuksella Mighty Ducks of Anaheimin organisaatioon. Hän pelasi reilut puolet kaudestaan farmijoukkue Cincinnati Mighty Ducksissa, AHL:ssä. NHL:n puolella Niemi pelasi 28 runkosarjaottelua tehopistein 1+1=2. Hän teki NHL-uransa ensimmäiseksi ja ainoaksi jääneen osumansa 16. helmikuuta 2001 Ottawa Senatorsin Patrick Lalimen taakse. Kaudella 2001–2002 Niemi mahtui Anaheimin kokoonpanoon ainoastaan yhteen NHL-otteluun. Hänen kauttaan haittasi myös loukkaantumiset, joiden takia Niemi pelasi Cincinnatin farmijoukkueessakin vain 39 ottelua runkosarjassa. Niemi oli kuitenkin joukkueen tehokkain puolustaja Dwayne Zingerin kanssa tehoilla 10+9=19.
Niemi pelasi 1+1-vuotisella sopimuksella Jokereihin kaudeksi 2002–2003. Hän oli joukkueen tehokkain puolustaja tehoilla 6+11=17, jotka ovat myös Niemen yhden kauden piste-ennätys SM-liigassa. Hän ei kuitenkaan käyttänyt sopimuksessaan ollutta optiota, vaan siirtyi kaudeksi 2003–2004 kaksivuotisella sopimuksella Elitserien-joukkue Frölunda HC:n riveihin. Niemi oli joukkueen tehokkain puolustaja tehoilla 4+14=18 ja hänen teholukemansa +9 oli Tomi Kallion ohella Frölundan paras kevään 2004 pudotuspeleissä. Seuraava kausi 2004–2005 päättyi Ruotsin-mestaruuteen. Huhtikuussa 2005 Niemi teki kaksivuotisen jatkosopimuksen Frölundan kanssa. Kausi 2005–2006 päättyi Elitserien-hopeaan. Kaudella 2006–2007 hän voitti joukkueen sisäisen jäähypörssin 110 minuutillaan ja sijoittui Elitserienin jäähypörssissä kahdeksanneksi. Niemi jatkoi sopimustaan taas kahdella vuodella huhtikuussa 2007.
Kaudella 2007–2008 Niemi voitti taas Frölundan sisäisen jäähypörssin 79 minuutillaan. Hän ei kuitenkaan pelannut joukkueessa enää viimeistä sopimuskauttaan, kun Niemi myytiin kaksivuotisella sopimuksella KHL-joukkue Lada Toljattiin toukokuussa 2008. Joukkueen taloustaantuma ja maksamattomat palkat saivat hänet kuitenkin vaihtamaan maisemaa tammikuussa 2009, jolloin Niemi siirtyi loppukaudeksi Ruotsin toiseksi korkeimmalla sarjatasoalla Allsvenskanissa pelanneeseen Leksands IF:ään. Joukkue voitti runkosarjan, mutta Niemen kausi päättyi kuitenkin vakavaan loukkaantumiseen Kvalserienin toisessa ottelussa, kun Rögle BK:n Mathias Tjärnqvist taklasi häntä rumasti Leksandin maalin takana. Niemi sai airvotärähdyksen ja useita murtumia kasvoihin ja oli tilanteen jälkeen myös hetken tajuton. Tjärnqvist ei saanut tilanteesta jäähyä, mutta hänelle sittemmin langetettiin kahden ottelun pelikielto. Leksand jäi lopulta ilman sarjanousua.
Ura > Seuraura > Paluu Jokereihin

Niemi palasi kaudeksi 2009–2010 kolmivuotisella sopimuksella Jokereihin. Hänestä tuli joukkueen kapteeni, mutta Niemen kausi osoittautui kuitenkin pettymykseksi, josta kertoi mm. Jokereiden huonoin teholukema –11. Kaudesta 2010–2011 lähtien hän on jatkanut joukkueen varakapteenina. Niemen kaksi jälkimmäistä sopimuskautta jäivät loukkaantumisten takia rikkonaiseksi, mutta kaudella 2011–2012 Niemi palasi kuitenkin takavuosista tutummalle tasolleen. Hän voitti kauden päätteeksi SM-pronssia. Helmikuussa 2012 Niemi teki kaksivuotisen jatkosopimuksen Jokereiden kanssa.
Loukkaantumiset sotkivat myös Niemen kautta 2012–2013, jonka kynnyksellä hän joutui polvivamman takia kahdeksi kuukaudeksi sivuun. Loukkaantumiset sotkivat myös Niemen kautta 2013–2014. Joulukuussa 2014 hän lopetti loukkaantumisten takia pelaajauransa. Niemi oli aloittanut jo aiemmin kaudella 2014–2015 Viasatin KHL-asiantuntijana.
Ura > Maajoukkueura

| Mitalit> Maa:  Suomi.Miesten jääkiekko. Olympialaiset  | Mitalit> Maa:  Suomi.Miesten jääkiekko. Olympialaiset  | Mitalit> Maa:  Suomi.Miesten jääkiekko. Olympialaiset  | Maa:  Suomi> Miesten jääkiekko. |
| --- | --- | --- | --- |
|  Hopeaa | Torino 2006 | jääkiekko |  |
| MM-kilpailut  | MM-kilpailut  | MM-kilpailut  |  |
|  Hopeaa | Sveitsi 1998 | jääkiekko |  |
|  Hopeaa | Norja 1999 | jääkiekko |  |
|  Hopeaa | Saksa 2001 | jääkiekko |  |
|  Pronssia | Venäjä 2000 | jääkiekko |  |
|  Pronssia | Kanada 2008 | jääkiekko |  |
| Alle 18-v. EM-kilpailut  | Alle 18-v. EM-kilpailut  | Alle 18-v. EM-kilpailut  |  |
|  Kultaa | Berliini 1995 | jääkiekko |  |
Niemi edusti Suomea Torinon olympiakisoissa 2006, jolloin hän voitti hopeaa. Niemi sai valinnan Suomen joukkueeseen noin viikko ennen turnauksen alkua, kun Joni Pitkänen joutui jättämään kisat väliin. Niemi pelasi myös MM-kilpailuissa vuosina 1998, 1999, 2000, 2001, 2004, 2005 ja 2008. Hän voitti MM-hopeaa vuosina 1998, 1999 ja 2001 sekä pronssia vuosina 2000 ja 2008. Yhteensä Niemi on pelannut 170 A-maaottelua tehopistein 7+13=20.
Niemi pelasi myös alle 20-vuotiaiden MM-kilpailuissa vuosina 1996 ja 1997 sekä alle 18-vuotiaiden EM-kilpailuissa vuonna 1995, jolloin hän voitti Euroopan-mestaruuden.
Pelityyli

Niemen vahvuuksiin kuului oman pään pelaaminen, varmuus, virheiden vähyys, kontaktipelaaminen, alivoimapelaaminen, johtajuus ja joukkuepelaaminen. Hänen heikkouksiinsa kuuluui liike ja ajoittaiset turhat jäähyt.
Saavutukset

Olympiahopea 2006
MM-hopea 1998, 1999 ja 2001 sekä MM-pronssi 2000 ja 2008
Suomen-mestaruus 1996 ja 1997, SM-hopea 2000 sekä SM-pronssi 1998 ja 2012
Elitserien-kulta 2005 ja -hopea 2006
Alle 18-vuotiaiden EM-kulta 1995
A-nuorten Suomen-mestaruus 1996 ja SM-hopea 1998
Yun Hyon-seok

| Yun Hyon-seok> 윤현석.Korean tasavallan kirjailijat, runoilijat.Henkilötiedot |
| --- | --- |
Koko nimi:  Yook Woo Dang, Sulheon, Midong, Antonio (kasteen nimi)
Syntynyt: 7. elokuuta 1984 Byupyong, Incheon, Etelä-Korea
Kuollut: 26. huhtikuuta 2003 (18 vuotta) Dongdaemun katu, Soul, Etelä-Korea
Kansalaisuus:   eteläkorealainen
Ammatti:  ihmisoikeusaktivisti, kansalaisoikeusaktivisti, homoudesta kirjoittanut kirjailija, runoilija
Aiheesta muualla
Muistomuseo ja Yook Woo Dang
Yun Hyon-seok (kor. 윤현석, 7. elokuuta 1984 Incheon, Etelä-Korea – 26. huhtikuuta 2003 Soul, Etelä-Korea) oli Korean tasavallan ihmisoikeus- ja kansalaisoikeusaktivisteja. Kirjailijana ja runoilijana hän käytti homoseksuaalisuutta teemanaan. Hänen lempinimensä oli Yook Woo Dang (hangul: 육우당 六友堂), salanimi oli Sulheon (hangul: 설헌 雪軒), Midong (hangul: 미동 美童). Roomalaiskatolisessa kasteessa hän sai nimen Antonio.
Vuonna 2003 hän teki itsemurhan Dongdaemun kadulla, Soulissa. vastalauseena Korean tasavallan homofobialle.
Aiheesta muualla

청소년유해매체물에 '동성애' 삭제키로 오마이뉴스 2003.04.29 (koreaksi)
Protecting sexual minorities Koreatimes 2013.08.23 (englanniksi)
‘차별의 범위’에 무슨 내용 담겼길래? 경향신문 2013.05.07 (koreaksi)
Queer Rights Activists in South Korea Step Up Efforts to Support LGBTQ Youth (Arkistoitu – Internet Archive) (englanniksi)
육우당(六友堂), ‘성소수자 해방’을 위해 지다 참세상 2008.05.01 (koreaksi)
"가식적인 기독교에 깨달음을"…어느 10대의 죽음 프레시안 2013.04.21 (koreaksi)
동성애자가 사탄? 너희는 파시스트 기독교인 경향신문 2012.01.25 (Korea)
육우당은 여전히 희망이 존재한다고 말하고... 참세상 2006.04.18 (koreaksi)
“내 혼은 꽃비 되어” 참세상 2006.04.26 (koreaksi)
Undoing Gender/Sexuality (Arkistoitu – Internet Archive) (englanniksi)
Zsuzsanna Vörös

Zsuzsanna Vörös [ˈʒuʒɒnnɒ ˈvørøʃ] (4. toukokuuta 1977 Székesfehérvár, Unkari) on unkarilainen nykyaikainen viisiottelija. Hän on lajin olympiavoittaja ja viisinkertainen maailmanmestari.
Vörös aloitti nykyaikaisen viisiottelun harrastamisen 17-vuotiaana. Hän on 172 senttimetriä pitkä ja painaa 60 kilogrammaa.
Saavutuksia

Kesäolympialaiset 2004, Ateena: kultaa henkilökohtaisesta kilpailusta
2004 MM-kisat, Moskova: kultaa henkilökohtaisesta kilpailusta, viides joukkuekilpailussa ja viestissä
2003 MM-kisat, Pesaro: kultaa henkilökohtaisesta ja viestistä, pronssia joukkuekilpailusta
2002 MM-kisat, San Francisco: kultaa joukkuekilpailusta, hopeaa henkilökohtaisesta kilpailusta, pronssia viestistä
2001 MM-kisat, Street: kuudes joukkuekilpailussa, kymmenes henkilökohtaisessa kilpailussa
2000 MM-kisat, Pesaro: kultaa viestistä
1999 MM-kisat, Budapest: kultaa henkilökohtaisesta kilpailusta
1998 MM-kisat, México: hopeaa henkilökohtaisessa kilpailussa, pronssia joukkuekilpailussa
Abuna Abba Salama

| Abuna Abba Salama |
| --- | --- |
 Abba Salama piirroksessa vuodelta 1859.
Etiopian ortodoksisen kirkon abuna
Edeltäjä:  Abuna Qerellos
Seuraaja:  Abuna Atnatewos
Henkilötiedot
Koko nimi:  Indriyas
Syntynyt: n. 1818 Egypti
Kuollut: 25. lokakuuta 1864 Magdala, Etiopia
Abuna Abba Salama (n. 1818 – 25. lokakuuta 1864) oli Etiopian ortodoksisen kirkon abuna eli johtaja.
Elämäkerta

Abba Salama syntyi Egyptissä vuoden 1818 paikkeilla. Hänen alkuperäinen nimensä oli Indriyas. Indriyas sai uskonnollisen koulutuksen ensin koptilais-ortodoksinen kirkolta ja myöhemmin protestanttiselta lähetysasemalta Kairosa. Indriyas valittiin Etiopian piispaksi 1820-luvun alussa nimellä Salama.
Salama saapui Etiopiaan vuonna 1841. Maassa vaikutti tuolloin useita eri keskenään kilpailevia ruhtinaita. Salama sekaantui nopeasti maan sisäisiin kiistoihin. Hän tuki tuolloin Tigrayn ja Semenin aluetta hallinnutta dajazmach Webe Hayla Maryamia suuria osia Keski- ja Pohjois-Etiopiasta hallinnutta ras Alula Qubia vastaan. Hän kiisteli myös uskonnollisista aiheista. Salama kannatti niin sanottua qibat-doktriinia. Qibat oli ewostatewoslaisten munkkien ajatus Jeesuksen inhimillisestä ja jumalallisesta luonteesta. Etiopian ortodoksisen kirkon valtavirta piti ajatusta kuitenkin harhaoppina. Uskonnollisen kiistan takia Salama vietti ensimmäiset 12-vuottaan Etiopiassa vain Tigrayssa, jossa qibatilla oli jonkin verran kannatusta.
Viimein vuonna 1854 silloinen Kassa Hayulu eli myöhempi keisari Tewodros II sovitteli Etiopian ortodoksien kirkon ja Salaman riidan. Salama kruunasi puolestaan abunan roolissa Kassa Hayulun keisariksi 11. helmikuuta 1855. Salama sai vaikutusvaltaisen aseman ja keisari esimerkiksi karkotti Etiopiaan tulleet katoliset lähetyssaarnaajat. Keisarin ja abunan välit rikkoutuivat kuitenkin myöhemmin. Keisari pidätytti Salaman vuonna 1856, ja Salama uhkasi keisaria ekskommunikaatiolla. Aleksandrian patriarkka Kyrillos IV sovitteli osapuolten välille väliaikaisen rauhan, mutta pian alkoi uusi kiista koskien Etiopian ortodoksien kirkon maaomaisuuksia. Vuonna 1864 Salama vangittiin uudelleen. Hänet teljettiin vankilaan Magdalassa, jossa hän kuoli 25. lokakuuta 1864.
Aamulypsy

Aamulypsy on Radio Suomipopilla esitettävä radio-ohjelma. Se on ollut useiden vuosien ajan yksi Suomen kuunnelluimmista radio-ohjelmista.
Aamulypsyä on esitetty vuodesta 2006 alkaen. Vuoden 2012 ajan ohjelma oli tauolla.
Ohjelmaa esitetään arkiaamuisin klo 6–10. Otteita aamun lähetyksestä kuullaan arkisin klo 18–19 esitettävässä Aamulypsy tunnissa -koostelähetyksessä, ja viikon viisi kuunnelluinta podcastia (nettiin ladattavia pätkiä ohjelmasta) kuullaan lauantaisin klo 15–16 Viikon parhaat -lähetyksessä.
Aamulypsy on valittu kymmenen kertaa vuoden radio-ohjelmaksi RadioMedian järjestämässä Radio Gaalassa. Ensimmäisen kerran Aamulypsy voitti kategorian vuoden 2012 gaalassa, minkä lisäksi voitto on tullut vuosina 2014–2022.
Historia

Jaajo Linnonmaa ja Anni Henttu (nyk. Ihamäki, ent. Hautala) saapuivat Radio Suomipopille vuonna 2003. Vuonna 2004 Henttu alkoi juontaa kanavan keskipäivälähetystä ja Linnonmaa iltapäivälähetystä. Vuonna 2006 heidät yhdistettiin juontopariksi uuteen aamuohjelmaan. Aamulypsy-niminen ohjelma aloitti lokakuussa 2006. Ohjelman nimi saatiin kuuntelijakilpailun kautta.
Anni Hautalan jäätyä äitiyslomalle vuonna 2009 Petra Kalliomaa korvasi hänet Linnonmaan uutena juontajaparina. Samoihin aikoihin ohjelmassa alettiin kuulla myös Juha Perälää ja Juha Vuorista. Hautala ei palannut äitiyslomaltaan Aamulypsyyn, vaan Radio Suomipopin iltapäiväohjelmaan. Aamulypsyn esittäminen lopetettiin 23. joulukuuta 2011.
Kesäkuussa 2012 Nelonen Media osti Radio Suomipopin ja alkoi suunnitella Aamulypsyn paluuta. Aamulypsy palasi radioaalloille 7. tammikuuta 2013 kokoonpanolla Jaajo Linnonmaa, Anni Hautala, Juha Perälä ja Juha Vuorinen. Paluuta mainostettiin otsikolla ”kaikkien aikojen comeback”. Lisäksi ohjelmassa alkoi vierailla silloin tällöin Ilkka Ihamäki, ”Hovimuusikko Ilkka”, esittämässä tunnettuja suomalaisia kappaleita, joihin hän on tehnyt uudet ajankohtaisiin asioihin perustuvat sanoitukset.
Vuonna 2016 Julkisen sanan neuvosto antoi ohjelmalle vakavan huomautuksen ihmisarvon loukkaamisesta. Ohjelmassa oli soitettu Välimerestä pelastetuista siirtolaisista kertoneen uutisen taustalla Ragni Malmstenin kappaletta "Mikki Hiiri merihädässä" ja vitsailtu asialla jälkikäteen. Vakavaan huomautukseen päädyttiin, koska teko oli harkittu ja toistuva: musiikki oli pitänyt erikseen lisätä uutisen taustalle ja kappaletta oli soitettu ainakin kahdessa perättäisessä uutislähetyksessä. Lisäksi ohjelmalle oli annettu jo aiemmin vähän aikaa sitten langettava päätös vastaavankaltaisesta ihmisarvon loukkaamisesta. Tällöin ohjelmassa oltiin pilkattu holokaustin uhreja.
Juha Perälä ilmoitti 21. tammikuuta 2019 jättävänsä Aamulypsyn ja juonsi viimeisen lähetyksensä perjantaina 25. tammikuuta 2019. Hänen tilalleen juontajaksi tuli Tuukka Ritokoski , joka oli juontanut Radio Suomipopilla aiemmin iltaisin PopTop10-listaa.
Anni Hautala jäi vanhempainvapaalle syyskuussa 2019. Häntä sijaisti Janni Hussi, joka sittemmin kuului ohjelman pysyvään juontajistoon.
Jaajo Linnonmaa ilmoitti 23. marraskuuta 2022 lopettavansa Aamulypsyssä. Täten myös Anni Ihamäki (ent. Hautala) ilmoitti 12. joulukuuta 2022 lopettavansa Aamulypsyssä. Linnonmaa ja Ihamäki tekivät viimeisen Aamulypsy-lähetyksensä 22. joulukuuta 2022, mukana olivat myös Tuukka Ritokoski ja Ilkka Ihamäki. Koko lähetys näytettiin suoratoistona Ruudusta.
28. marraskuuta 2022 ilmoitettiin, että 9. tammikuuta 2023 alkaen Aamulypsyä juontavat Tuukka Ritokoski, Juuso Mäkilähde, Tinni Wikström ja Janni Hussi. Ilkka Ihamäki toimii vierailevana juontajana. Hussi jäi pois Aamulypsystä huhtikuussa 2023.
Juontajat > Nykyiset juontajat

Tuukka Ritokoski (2019–)
Juuso Mäkilähde (2022–)
Tinni Wikström (2023–)
Juontajat > Entiset juontajat

Juha Perälä (2009–2019)
Petra Kalliomaa (2009–2011)
Jaajo Linnonmaa (2006–2022)
Anni Hautala (2006–2009, 2013–2022)
Janni Hussi (2020–2023)
Muuta

Kiuruveden jäähalli on nimetty Aamulypsy-Areenaksi, jota juhlittiin kansanjuhlassa 12. maaliskuuta 2022.
Addicted to You

Addicted to You voi tarkoittaa seuraavia:
”Addicted to You”, Hikaru Utadan kappale
”Addicted to You”, Laura Voutilaisen kappale
”Addicted to You”, australialaisen Anthony Callean kappale
”Addicted to You”, saksalaisen Alec Empiren kappale
”Addicted to You”, yhdysvaltalaisen R&B-yhtyeen LeVertin kappale
”Addicted to You”, Aviciin kappale.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Addicted to You”, voi hakea sivunnimihaulla, laajalla sivunnimihaulla tai tekstihaulla.